Мари Луизе Кашниц
Очите само

Превод от немски: Венцеслав Константинов, —

chitanka.info

Кръстете ме отново

С какво ли?

С първата намерена вода

Която е светена винаги.

Положете длан върху главата ми

Дайте ми първото попаднало ви име

Някое безполово

Име на утринен вятър или на ела

За последния предел от пътя.

Във всеки случай ме преобразете

Очите ми само оставете

Защото открай време са отворени

Открай време са готови.

1961

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.